钦定古今图书集成/明伦汇编/家范典/第059卷 > 徐祯稷耻言 > 《贻子孙》
## 钦定古今图书集成/明伦汇编/家范典/第059卷 > 徐祯稷耻言 > 《贻子孙》

《馀斋》曰：人问先府君何以贻子孙？曰：“无累。”何以教子
孙？曰：“自立。”故没躬不殖生产。

《馀斋》曰：为佳祖父作子孙，可幸亦可惧也。“巴山木难
为良，冀野驹”难为强，不克恢崇令绪，岂宜落寞前修
也。

馀斋曰：先府君言：“持门户有子孙者，必谨于风气之
端。”夫伦彝名简，家之正气；诗《书》澹约，家之清气。保斯
二者，故世而才，易以成。彦士世而不才也，犹得谨素存其家声。

馀斋与客道逢馁夫，客识之，曰：“故家子也。”馀斋顾从
者予钱百，客从而瞷焉。呼市家选良酒脯，一餐而尽，
色犹未餍。客曰：“世之至圣大贤，极富贵不失贫贱容
焉；至愚不肖，极贫贱不失富贵容焉。”从者皆粲然。馀
斋顾曰：“识之”，此通言，似诙也。